ҶДММ «Талант» дар ш. Ваҳдат

26 сентябри соли 2025 Президенти Ҷумҳурии Тоҷикистон, Пешвои миллат Эмомалӣ Раҳмон дар шаҳри Ваҳдат корхонаи истеҳсоли хишти Ҷамъияти дорои масъулияти маҳдуди Талантро ба истифода доданд. Ҷамъияти дорои масъулияти маҳдуди Талант аз ҷониби соҳибкор Муҳаммадӣ Қодирзода дар якҷоягӣ бо бародаронаш сохта шудааст.

Иқтидори истеҳсолии корхона дар як шабонарӯз 250 ҳазор дона хишти пухтаро ташкил намуда, дар он 60 кас бо кор таъмин мешаванд. Ҷамъияти дорои масъулияти маҳдуди Талант ягона корхонаи истеҳсоли хишт дар кишвар маҳсуб меёбад, ки бо болопӯши даврзананда таъмин аст ва ин имкон медиҳад, ки фаъолияти иншооти саноатӣ новобаста аз барфу борон дар 4 фасли сол ба роҳ монда шавад.
Амалишавии ҳадафҳои Ҳукумати кишвар ва татбиқи имтиёзҳо барои намояндагони бахши хусусӣ ҷиҳати ворид кардани таҷҳизоти муосире, ки дар як вақт чанд амалро иҷро мекунад, сабаб шудааст. Аз ҷумла роботҳо ба фаъолияти мунтазам ва баланд шудани иқтидори истеҳсолии Ҷамъияти дорои масъулияти маҳдуди Талант мусоидат мекунад.

Истифодаи 3 намуди ашёми хом - хоки сафед, гили сурх ва хокаи ангишт имкон медиҳад, ки маҳсулоти босифати ҷавобгӯ ба стандартҳои байналмилалӣ бо тамғаи Элок истеҳсол шавад. Ҳудуди умумии корхонаи  хишт 3 гектарро ташкил медиҳад. 

Масоҳати камро фаро гирифтани ҳудуди корхона, иқтидори баланди хатҳои технологӣ ва сарфаи қувваи барқ аз бартариҳои дигари технологияи ин корхонаи нави саноатӣ маҳсуб меёбад. Бо афзалият ба таҷрибаи муосир бунёди иншооти саноатӣ дар доираи татбиқи ҳадафи чоруми стратегӣ – саноатикунонии босуръати кишвар талаботи бозорро бо маҳсулоти босифати ватанӣ қонеъ мегардонад.

Барои таъмини эҳтиёҷи корхона аз чуқурии 190 метр об бароварда шудааст.

Ҳоло дар кишвар 160 корхонаи истеҳсолкунандаи хишти пухта мавҷуд аст.
 Нигаред низ 
 Ширкати муштараки Кончоч
 Корхонаи «Роял Бебӣ» Тоҷикистон
 ҶДММ «Зиннат Гач» дар ш. Ваҳдат

 Эзоҳ 

Гурӯҳ:Коргоҳҳои Тоҷикистон
Гурӯҳ:Ваҳдат